
JUDEŢUL  PRAHOVA
ORAŞUL BOLDEŞTI - SCĂENI 
CONSILIUL  LOCAL
Nr.8879 /17.05.2023
A  V  I  Z
- asupra proiectului de hotărâre pentru modificarea Hotărârii Consiliului Local nr. 63/26.05.2009 privind stabilirea orarelor de funcţionare ale agenţilor economici persoane fizice şi juridice  

 
Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre pentru modificarea Hotărârii Consiliului Local nr. 63/26.05.2009 privind stabilirea orarelor de funcţionare ale agenţilor economici persoane fizice şi juridice,  am constatat următoarele:
	Potrivit  art. 10 din Normele metodologice de aplicarea a Ordonanței Guvernului nr. 99/2000 privind comercializarea produselor şi serviciilor de piaţă, republicată,  aprobate prin HG nr. 333/2003, structurile de vânzare cu amănuntul şi cele în care se prestează servicii de piaţă pot fi deschise publicului în toate zilele săptămânii. Fiecare comerciant îşi stabileşte orarul de funcţionare cu respectarea prevederilor înscrise în legislaţia muncii şi cu condiţia respectării reglementărilor în vigoare privind liniştea şi ordinea publică şi în conformitate cu solicitările autorităţilor administraţiei publice locale privind continuitatea unor activităţi comerciale sau de prestări de servicii, în funcţie de necesităţile consumatorilor.
	De asemenea, potrivit dispoziţiilor art. 26 alin. (3) din OG nr. 21/1992 privind protecția consumatorilor, republicată orarele de funcţionare vor fi stabilite, după caz, în conformitate cu hotărârile administraţiei publice locale.	Faţă de cele de mai sus şi în conformitate cu prevederile art. 243, alin. (1)  lit. a) din OUG nr. 57/2019 privind Codul administrativ, avizez favorabil acest proiect.

